Pozdravljeni učenci!

Spomladi se vreme zelo spreminja. Lahko je že zelo toplo, celo tako toplo, da oblečemo majice s kratkimi rokavi, ali pa dežuje in dežuje brez prestanka. Posebej aprila je vreme muhasto, nagajivo in se hitro spreminja. ☺

Na dež vas bo spomnil izdelek v tem tednu. Gre namreč za dežno palico, ki oponaša zvok padanja dežja. Instrument so poznali v Afriki, Južni Ameriki ter še kje. Uporabljali so ga, da so se povezali z dežnimi bogovi in klicali dež v sušnih obdobjih. No, mogoče ga boste tudi vi priklicali. ☺

Prijetno ustvarjanje vam želimo ter ostanite zdravi!

**DEŽNA PALICA**



Pripomočki:

* Trši kartonasti tulec (npr. od aluminijaste folije)
* Aluminijasta folija
* Kuhalnica
* Lepilni trak
* Manjši kozarček riža in manjših testenin
* Barvni trakovi ali flomastri za okrasitev

Navodila:

1. En konec kartonastega tulca zalepi z lepilnim trakom. 
2. 2 kosa aluminijaste folije zloži kot harmoniko v obliki traku in jo oviješ okrog ročaja kuhalnice, da ustvariš spiralo.



1. Obe foliji pritrdiš skupaj in jih vstaviš v kartonast tulec.



1. Dodaš riž in manjše testenine. Pri količini upoštevaš velikost palice. Nato konec zalepiš z lepilnim trakom.





1. Dežno palico okrasiš z barvnimi trakovi ali jo porišeš s flomastri.





Vir: <https://www.pinterest.com/pin/146507794116266135/>